Sindén

Sinden 250px

Saurang sinden nuju minton dina hiji pagelaran. Jenis Juru Kawih / Panyanyi Tradisional Widang Seni Sora / Karawitan Papakéan Kebaya, Samping, Sanggul Sebutan sanés Juru Sekar, Pasindén
Sinden nyaéta juru kawih, bisa dina wayang, ogé dina jaipongan. Sinden atanapi Pasindén ogé sebutan pikeun awéwé anu miboga kaahlian husus dina ngawihkeun lagu-lagu tradisional Sunda pikeun mirig Gamelan, Degung, atanapi Kliningan.Rosidi, Ajip, spk. (2000). Ensiklopedi Sunda: Alam, Manusia dan Budaya. Jakarta: Pustaka Jaya. Sinden miboga peran penting salaku panyumbang unsur sora manusa (vokal) anu laras sareng wirahma waditra.

 Étymologi sarta Hartos 
Jonathan Rigg dina kamusna nyebatkeun yén kecap Sinden patali sareng kagiatan ngawih atanapi nembang dina pintonan gamelan.Rigg, Jonathan. (1862). A Dictionary of the Sunda Language of Java. Batavia: Lange & Co. Kaca 434. Sedengkeun R.A. Danadibrata jéntrékeun yén pasindén téh asalna tina kecap sindén anu hartosna juru sekar awéwé.Danadibrata, R.A. (2006). Kamus Basa Sunda. Bandung: Kiblat Buku Utama. Kaca 641.

Dina kamekaranana, sinden sering disebut ogé salaku Juru Sekar atanapi Juru Kawih. Kaahlian utama saurang sinden sanés ngan saukur sora anu halimpu, tapi ogé kamampuh dina ngolah senggol (ornamén sora khas Sunda) sarta kabeungharan diksi dina rumpaka anu dihaleuangkeunana.

 Papakéan sarta Étika 
Saurang sinden biasana minton kalayan nganggo raksukan adat anu andelemi:
Kebaya: Raksukan luhur anu némbongkeun sisi kawanojanan awéwé Sunda.
Samping: Lawon batik anu ditalikeun sacara rapih (diwiron).
Gelung; Sanggul: Tata rambut tradisional anu seringna ditambihan ku hiasan kembang malati.

Sacara étika, sinden di luhur panggung kedah ngajaga wibawa sarta tatakrama, margi anjeunna janten puseur perhatian (center of interest) pamiarsa salian ti para Nayaga.

 Fungsi dina Kasenian 
Dina rupa-rupa pintonan, sinden miboga pancén anu béda-béda:

Dina Gamelan/Degung: Ngawihkeun rumpaka lagu anu eusina tiasa mangrupa piwuruk, silih asih, atanapi puji-pujian.

Dina Wayang Golék: Mirig carita anu nuju dipidangkeun ku dalang, seringna sinden ogé ngalakukeun komunikasi (dialog) lucu sareng dalang.

 Rujukan 

Kategori:Seni Sunda
Kategori:Profési
Kategori:Masyarakat Sunda
Kategori:Istilah dina Kamus Basa Sunda Danadibrata
Kategori:Unak-anik budaya Sunda